Mijlocaşul sud-coreean Son Jun-ho, care a participat la ultima Cupă Mondială şi era reţinut într-o închisoare în nord-estul Chinei, fiind suspectat de corupţie, a fost eliberat şi a revenit acasă, relatează Reuters, potrivit news.ro.
Ministerul sud-coreean de Externe a precizat că a comunicat cu autorităţile chineze prin diverse canale în timpul detenţiei lui Son şi a solicitat un proces rapid şi corect, dar nu a făcut alte comentarii cu privire la chestiuni legate de viaţa privată.
Când a fost reţinut în China în luna mai a anului trecut, Ministerul chinez de Externe a declarat că Son, care juca clubul Shandong Taishan din Superliga chineză, era suspectat că a acceptat mită.